රත්නපුර සහ කළුතර දිස්ත්‍රික්ක යා කෙරෙන පාලින්ද නුවර කෙලින් කන්ද සහ ගෙඳගල යා කෙරෙන කිලෝ මීටර් 1 හමාරක් පමණ වන මාර්ගයේ වත්මන්තත්ත්වයයි මේ.බොහෝ සෙයින් අබලන්ව ඇති මේ මාර්ගයේ වසර 15කට ආසන්න කාලයක් කිසිදු නඩත්තු කටයුත්තක් සිදුකර නොමැති බවට ගම්වැසියන් චෝදනා කරනවා.මාර්ගයේ අනතුරුදායක බව හේතුවෙන් ප්‍රදේශයේ දරු දැරියන් සිප් සතර හැදෑරීමට යාමේදී මෙන්ම ගම්වැසියන්ගේ ආදායම් මාර්ග සරි කර ගැනීමේදී දගැටලු රැසක් උද්ගතව තිබෙනවා.තේ දළු නිෂ්පාදනය ප්‍රධාන වශයෙන් සිදුකෙරෙන මෙම ගම්මානයේ, මාර්ගය අබලන්වීම හේතුවෙන් දළු ප්‍රවාහනය කිරීමට සිදුව ඇත්තේ පා ගමණින්.මාර්ගය අබලන්වීමෙන් ගම්වැසියන් මෙන්ම ගෙඳගල ආරණ්‍ය සේනාසනයේ භික්ෂූන් වහන්සේ ද පීඩාවට පත්ව සිටින්නේ සිය දානමාන කටයුතුවලට බාධාඑල්ලවීම හේතුවෙන්.තම ගැටලුට මේ දක්වා නිසි විසඳුමක් නොලැබී ඇත්තේ බලධාරීන්ගේ අලස ප්‍රතිපත්තිය හේතුවෙන් බවට ගම්වැසියන් චෝදනා කරනවා.ගැටලුව හඳුනා ගෙන වසර 15කට ආසන්න කාලයක් ගතවුවද බලධාරීන් ඊට අවධානය යොමු නොකරන්නේ කිසිවෙකුගේ ජීවිතයෙන් වන්දි ගෙවන තුරුද?